HR
C 314/8
Službeni list Europske unije
4.9.2023.
Žalba koju je 12. srpnja 2023.
podnio SN protiv presude Općeg suda (peto vijeće) od 3. svibnja 2023. u predmetu T-249/21, SN/Parlament (Predmet C-430/23 P) (2023/C 314/11) Jezik postupka: engleski Stranke Žalitelj: SN (zastupnik: P. Eleftheriadis, barrister) Druga stranka u postupku: Europski parlament Žalbeni zahtjev Žalitelj od Suda zahtijeva da: — djelomično ukine presudu koju je 3. svibnja 2023.
donijelo peto vijeće Općeg suda Europske unije u predmetu T-249/21, SN protiv Europskog parlamenta, u dijelu u kojem se tom presudom potvrđuje djelomična valjanost Odluke glavnog tajnika Europskog parlamenta od 21. prosinca 2020.
u odnosu na osobu SN i obavijest o terećenju br. 7010000021 u iznosu od 196 199,84 eura od 15. siječnja 2021., upućenu osobi SN. — poništi u cijelosti odluku glavnog tajnika Europskog parlamenta od 21. prosinca 2020.
u odnosu na osobu SN, — poništi u cijelosti obavijest o terećenju br. 7010000021 u iznosu od 196 199,84 eura od 15. siječnja 2021., upućenu osobi SN, — naloži Europskom parlamentu snošenje troškova žalitelja u ovom postupku, uključujući troškove postupka pred Sudom i Općim sudom.
Žalbeni razlozi i glavni argumenti 1) Neprimjenjivanje kriterija „saznanja” iz članka 137.
Uvjeta zaposlenja ostalih službenika (1): Opći sud povrijedio je pravo Unije jer nije smatrao da u odnosu na povrat plaće parlamentarnih asistenata od strane parlamentarnog zastupnika treba primijeniti kriterije „saznanja” iz članka 137.
Uvjeta zaposlenja ostalih službenika i članka 85.
Pravilnika o osoblju, kojima se zahtijeva da je primatelj, u okviru parlamentarne pomoći, bio svjestan ili je morao biti svjestan da je plaćanje neopravdano.
2) Neprimjenjivanje stvarnog značenja članka 33.Provedbenih mjera (2): Opći sud povrijedio je pravo Unije pogrešno primijenivši članak 33. i članak 68.
Provedbenih mjera u skladu s kojima isplata plaće parlamentarnom asistentu predstavlja plaću, a ne naknadu za izvršene usluge, pa se stoga, prema pravu Unije smatra „pogrešnom” samo ako obveza plaćanja ne proizlazi iz ugovora o radu, u skladu sa standardnim uvjetima zaposlenja parlamentarnih asistenata.
3) Nedostatna zaštita prava članova na slobodu i neovisnost: Opći sud povrijedio je pravo Unije time što nije dovoljno zaštitio pravo članova na slobodu i neovisnost (članak 2. i članak 21. stavak 2.
Statuta članova Europskog parlamenta), uspostavljanjem sustava objektivne odgovornosti za nenamjerne pogreške koji je toliko nepredvidiv i toliko ograničavajuć da je nespojiv s pravom članova na slobodu i neovisnost.
(1) (2)
Uvjeti zaposlenja ostalih službenika Europske ekonomske zajednice i Europske zajednice za atomsku energiju (SL 1962., 45, str. 1385).
Odluka Predsjedništva od 19. svibnja i 9. srpnja 2008. o provedbenim mjerama Statuta zastupnika u Europskom parlamentu (SL 2009., C 159, str. 1.)
(SL, posebno izdanje na hrvatskom jeziku, 2022., C 330, str.
1.).